આમ છતાં છેલ્લી પ્રજાસત્તાક પરેડમાં મોદી સરકાર ડોનાલ્ડ ટ્રમ્પને બોલાવે તેવી શક્યતા છે. ટ્રમ્પ જે રીતે અણધાર્યા નિવેદનો અને વર્તન કરવા માટે જાણીતા છે, તેના કારણે ભારત મુલાકાત વખતે શું થશે તેની કલ્પના અત્યારથી જ થવા લાગી છે. તેમનું કોઈ નિવેદન ભારતના આંતરિક રાજકારણમાં હલચલ મચાવી દે તેવું પણ બને. એ જરૂરી નથી કે તેઓ માત્ર નિવેદન કરીને જમણેરીને રાજી કરી દેશે. કેમ કે તેઓ શું બોલશે અને તેના કેવા પડઘા પડશે તેનો વિચાર કરીને બોલનારા તેઓ નેતા નથી. તેમનું નિવેદન આડું ફાટે તો સરકાર માટે પણ વિમાસણ થઈ શકે છે.